CELEX: 62020CA0409
Language: ro
Date: 2022-03-03 00:00:00
Title: Cauza C-409/20: Hotărârea Curții (Camera a treia) din 3 martie 2022 (cerere de decizie preliminară formulată de Juzgado Contencioso Administrativo n° 1 de Pontevedra – Spania) – UN/Subdelegación del Gobierno en Pontevedra [Trimitere preliminară – Spațiul de libertate, securitate și justiție – Directiva 2008/115/CE – Standarde și proceduri comune aplicabile în statele membre pentru returnarea resortisanților țărilor terțe aflați în situație de ședere ilegală – Articolul 6 alineatul (1) și articolul 8 alineatul (1) – Reglementare națională care prevede, în caz de ședere ilegală, impunerea unei amenzi însoțite de obligația de a părăsi teritoriul – Posibilitatea regularizării șederii în termenul prevăzut – Articolul 7 alineatele (1) și (2) – Termenul pentru plecarea voluntară]

25.4.2022   
            
            
               RO
            
            
               Jurnalul Oficial al Uniunii Europene
            
            
               C 171/10
            
         
      Hotărârea Curții (Camera a treia) din 3 martie 2022 (cerere de decizie preliminară formulată de Juzgado Contencioso Administrativo no 1 de Pontevedra – Spania) – UN/Subdelegación del Gobierno en Pontevedra
      (Cauza C-409/20) (1)
      
      (Trimitere preliminară - Spațiul de libertate, securitate și justiție - Directiva 2008/115/CE - Standarde și proceduri comune aplicabile în statele membre pentru returnarea resortisanților țărilor terțe aflați în situație de ședere ilegală - Articolul 6 alineatul (1) și articolul 8 alineatul (1) - Reglementare națională care prevede, în caz de ședere ilegală, impunerea unei amenzi însoțite de obligația de a părăsi teritoriul - Posibilitatea regularizării șederii în termenul prevăzut - Articolul 7 alineatele (1) și (2) - Termenul pentru plecarea voluntară)
      (2022/C 171/12)
      Limba de procedură: spaniola
      
         Instanța de trimitere
      
      Juzgado Contencioso Administrativo no 1 de Pontevedra
      
         Părțile din procedura principală
      
      
         Reclamant: UN
      
         Pârâtă: Subdelegación del Gobierno en Pontevedra
      
         Dispozitivul
      
      Directiva 2008/115/CE a Parlamentului European și a Consiliului din 16 decembrie 2008 privind standardele și procedurile comune aplicabile în statele membre pentru returnarea resortisanților țărilor terțe aflați în situație de ședere ilegală, în special articolul 6 alineatul (1) și articolul 8 alineatul (1) din aceasta coroborate cu articolul 6 alineatul (4) și cu articolul 7 alineatele (1) și (2) din această directivă, trebuie interpretată în sensul că nu se opune unei reglementări a unui stat membru care sancționează șederea ilegală a unui resortisant al unei țări terțe pe teritoriul acestui stat membru, în lipsa unor circumstanțe agravante, în primă fază, cu o amendă însoțită de obligația de a părăsi teritoriul respectivului stat membru în termenul prevăzut, cu excepția cazului în care, înainte de expirarea acestui termen, șederea resortisantului menționat este regularizată, și, în a doua fază, în cazul în care șederea respectivului resortisant nu este regularizată, printr-o decizie prin care se dispune îndepărtarea obligatorie a acestuia, cu condiția ca termenul menționat să fie stabilit în conformitate cu dispozițiile articolului 7 alineatele (1) și (2) din directivă.
      
         (1)  JO C 53, 15.2.2021.